[{"text_idx": "#000001", "text": "Teises finaalma\u0308ngus ja\u0308ime kodus Kalev/Cramole kindlalt alla"}, {"text_idx": "#000002", "text": "BC Kalev/Cramo vo\u0303itis Paf Eesti korvpalli meistriliiga finaalseeria teise ma\u0308ngu vo\u0303o\u0303rsil Tartu U\u0308likool Maks & Mooritsa vastu 90:73 (55:35) ja jo\u0303udis tiitlist u\u0308he vo\u0303idu kaugusele."}, {"text_idx": "#000003", "text": "Tartus 2057 pealtvaataja ees peetud kohtumist alustas paremini Kalev. Ku\u0308lalised pa\u0308a\u0308sesid esimese kolme minutiga 10:2 juhtima ja vo\u0303itsid avaveerandi 24:17. Kalevlased tabasid viskeid ma\u0308ngust lausa 62%-ga (sh kolmesed 4/8). Kaks kaugviset korvi saatnud Artur Kononts\u030cuki arvel oli 10 punkti."}, {"text_idx": "#000004", "text": "Teisel veerandil Kalevi hea hoog ja\u0308tkus ja nad juhtisid seitsmendaks minutiks juba 50:30. Poolajapausiks oli seis 55:35. Kononts\u030cuk oli jo\u0303udnud 19 punktini. Kui Kalevi visketabavus ma\u0308ngust oli 58%, siis Tartul vaid 35%."}, {"text_idx": "#000005", "text": "Kolmandat perioodi alustas kodumeeskond 8:0 spurdiga ja jo\u0303udis korraks ka kaheksa punkti kaugusele (58:66). Veerandi lo\u0303pp kuulus aga Kalevile ja otsustava neljandiku alguseks juhtisid nad 72:58."}, {"text_idx": "#000006", "text": "Neljanda veerandi kahe esimese minutiga va\u0308hendas Tartu vahe 9-punktiliseks (68:77). Perioodi keskel sai Tomas Pavelka viienda vea ning kolm minutit enne sireeni oli Kalevi edu kasvanud juba 90:71-le. Lo\u0303puvile ko\u0303lades olid tablool numbrid 90:73."}, {"text_idx": "#000008", "text": "Tartu poolel oli hoos Jitaurious Gordon, kelle arvele kogunes 30 minutiga 25 punkti ja seitse resultatiivset so\u0308o\u0308tu. Andrii Voinalovych to\u0303i 13 punkti."}, {"text_idx": "#000009", "text": "Kolme vo\u0303iduni peetava finaalseeria avakohtumise oli Kalev vo\u0303itnud kodus 71:65."}, {"text_idx": "#000010", "text": "Seeria kolmas kohtumine on kavas 27. mail Tallinnas. Kui vaja, siis peetakse neljas kohtumine 29. mail Tartus ja otsustav viies ma\u0308ng kaks pa\u0308eva hiljem taas pealinnas."}]